stanford-oval/wikipedia huggingface dataset:
ג'נה דוואן
ביוגרפיה

דוואן נולדה בהרטפורד, קונטיקט שבארצות הברית. אביה הוא דריל דוואן. אמה היא ננסי (לבית בורש). אביה בעברו שיחק פוטבול באוניברסיטת נוטרדאם, כרץ אחורי. הוריה התגרשו בצעירותה של דוואן, ואמה נישאה בשנית לאחר מכן. דוואן התחנכה בבית ספר פרטי קתולי לבנות(אנ') במרילנד, לאחר מכן עברה לתיכון בטקסס הייתה דוואן-טייטום מעודדת. היא סיימה את לימודיה בשנת 1999, ונבחרה למלכת הנשף בשנתה האחרונה. לאחר סיום התיכון למדה באוניברסיטת דרום קליפורניה.
קריירה

לפני שדוואן-טייטום החלה את קריירת המשחק שלה היא הייתה רקדנית רקע. היא עבדה עם זמרים ולהקות כמו ג'נט ג'קסון, אן סינק, שון "פאף דדי" קומבס, טוני ברקסטון, סלין דיון, מיסי אליוט, ריקי מרטין. דוואן-טייטום הופיעה גם בסרט הקומדיה "חתיכה של הפתעה" בתור רקדנית גיבוי, וגם בקליפ של כריסטינה אגילרה בסינגל "לא עצמי הלילה" בשנת 2010.
בשנת 2006 כיכבה דוואן-טייטום בדרמת הריקוד סטפ אפ ושיחקה את נורה קלארק, תלמידה לריקוד שחברה עם נער בעייתי שנשלח לשירות בקהילה כשרת בבית הספר שלה. הסרט ייצר כ-119 מיליון דולרים ברחבי העולם. על הסט של הסרט סטאפ אפ הכירה דוואן-טייטום את צ'נינג טייטום, ולאחר זוגיות של כ-4 שנים הם נישאו.
באוגוסט 2008, כיכבה דוואן-טייטום בסרט הטלוויזיה, "שערוריית המעודדות מטקסס", העוקבת אחרי חמש בנות-עשרה מרדניות, כאשר דוואן-טייטום שיחקה בתפקיד מאמנת הכושר והמשמעת שלהן.
בנובמבר 2009 הופיעה דוואן-טייטום בקומדיה "בתולה אמריקאית" לצד רוב שניידר. באוגוסט 2010, לוהקה לסרט הפשע "בגידה בין חברים", ששוחרר ל-DVD בספטמבר 2011.
במרץ 2011, לוהקה דוואן לפיילוט של NBC "מועדון הפלייבוי", ובחודש מאי באותה שנה, הוציאה NBC את הסדרה בעונה מלאה. דוואן-טייטום לוהקה לתפקיד באני ג'ייני, כשפנפנת פלייבוי פרובוקטיבית שעובדת במועדון פלייבוי בשיקגו בשנת 1961. הסדרה הופיעה לראשונה ב-19 בספטמבר 2011, ל-5.2 מיליון צופים, אך בשל תגובות מעורבות ממבקרים ודירוגים נמוכים, ביטלה NBC את הסדרה לאחר שלושה פרקים בלבד, באוקטובר 2011.
ב-14 בספטמבר 2012 הופיעה דוואן-טייטום בסרט הקומדיה רומנטית "10 שנים", שהופק על ידי בעלה צ'נינג טייטום. מינואר 2013 היא מופיעה בסדרת הטלוויזיה "המכשפות מאיסט אנד". ב-2015 גילמה את לוסי ליין (אנ') בסדרת גיבורות-העל "סופרגירל" המבוססת על דמויות מבית DC קומיקס.
בשנים 2018–2019 גילמה נציגת מכשור רפואי בעונה הראשונה והשנייה של סדרת הדרמה הרפואית "המתמחה".
משנת 2021 החלה לשחק בסדרה "הטירון" בתפקיד ביילי ניון.
קריירה > הפקות andOut33

היא הקימה בשותפות ביחד עם ריד קרולין, אדם מרטינגנו, ברט רודריגז, ובעלה לשעבר השחקן צ'נינג טייטום, חברת הפקות בשם "andOut33". ההפקה הראשונה שלהם הייתה סרט תיעודי שנקרא "כדור הארץ עשוי זכוכית"; הסרט הוקרן בבכורה בפסטיבל הסרטים טרייבקה בשנת 2010. דוואן וטייטום גם הפיקו בפועל את "סטפ אפ: הסדרה" שעלתה לשידור בשנים 2018–2022 ב-YouTube RED וברשת הטלוויזיה Starz.
חיים אישיים

בשנת 2006, פגשה את השחקן צ'נינג טייטום על הסט של הסרט "סטפ אפ" בו שניהם כיכבו, והם התחילו לצאת זמן קצר לאחר גמר הצילומים. הם התארסו בספטמבר 2008 במאווי, הוואי. הם נישאו ב-11 ביולי 2009 בכנסייה במליבו, קליפורניה, ובמשך כעשור היא הייתה נודעת בשם ג'נה דוואן-טייטום (Jenna Dewan-Tatum) בשנת 2013 נולדה להם בת, בלונדון. אולם הם נפרדו באפריל 2018, והתגרשו באופן רשמי ב-2019.
באוקטובר 2018 החלה בקשר זוגי עם השחקן והזמר סטיב קייזי(אנ'). בספטמבר 2019 הזוג הודיע כי הם מצפים לילד ראשון ביחד. בפברואר 2020 הזוג התארס. ב-6 במרץ 2020 נולד לזוג נולד בנם הראשון. בינואר 2024 הזוג הודיע כי הם מצפים לתינוק  נוסף.
דוואן היא גם טבעונית לשעבר וגם צמחונית לשעבר. בריאיון ב-2016 סיפרה שאת ההחלטה להפסיק לאכול בשר קיבלה בסביבות גיל עשר, לאחר שצפתה בטלוויזיה בתוכנית על בתי מטבחיים. היא תומכת בזכויות בעלי חיים והשתתפה בקמפיינים נגד תעשיית העור ונגד ניסויים בבעלי חיים בתחום הקוסמטיקה. PETA הכריזו עליה כאחת משלוש "הטבעוניות הסקסיות" לשנת 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | חתיכה בהפתעה | רקדנית סלסה |  |
| 2005 | Waterborne | דאבי סמית' |  |
| 2005 | תמרה | תמרה ריילי |  |
| 2006 | רוקדים | סשה בולוט |  |
| 2006 | הטינה 2 | סאלי |  |
| 2006 | סטפ אפ | נורה קלארק |  |
| 2008 | Love Lies Bleeding | אמבר |  |
| 2009 | Falling Awake | אלסנדרה |  |
| 2009 | מת על נשים (אנ') | שרה ג'יין |  |
| 2009 | אוהבת אותם רעים | מולי טיילור |  |
| 2009 | בתולה אמריקאית | פרסיליה וויט |  |
| 2011 | The Legend of Hell's Gate: An American Conspiracy | קתרין פרסקוט |  |
| 2011 | Balls to the Wall | רייצ'ל מת'יוס |  |
| 2011 | 10 שנים | ג'ס |  |
| 2011 | בגידה בין חברים | מיה |  |
| 2012 | Slightly Single in L.A. | היילי |  |
| 2019 | ברלין סיפור אהבה | מנדי |  |
| 2019 | שנת החתונה שלי | ג'סיקה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | חמישיות | היילי | פרק: "Little Man on Campus" |
| 2004 | צעירים חסרי מנוח | דונה | 2 פרקים |
| 2005 | ג'ואי | טניה | פרק: "Joey and the Break-Up" |
| 2008 | חמש הנפלאים: שערוריית המעודדות מטקסס | אמה קאר | סרט טלוויזיה של Lifetime |
| 2009 | מלרוז פלייס | קנדרה וילסון | 2 פרקים |
| 2011 | מועדון הפלייבוי | באני ג'ני | תפקיד ראשי; 7 פרקים |
| 2012–2013 | אימה אמריקאית: המוסד הסגור | תרזה מוריסון | 5 פרקים |
| 2012 | She Made Them Do It | שרה ג'ו פנדר | סרט טלוויזיה של Lifetime |
| 2013–2014 | המכשפות מאיסט אנד | פרייה בושאמפ | תפקיד ראשי (2 עונות); 23 פרקים |
| 2014 | מינדי | ברוק | פרק: "Be Cool" |
| 2015–2016 | סופרגירל | לוסי ליין (אנ') | תפקיד משני (עונה 1); 13 פרקים |
| 2016 | כאילו אין מחר | טיוזדי | פרק: "No Holds Barred" |
| 2017–2018 | תוכנית אבא | ג'ן | 2 פרקים |
| 2017–2018 | World of Dance | מנחה | תוכנית מציאות; (עונות 1–2) |
| 2018 | בלייז ומכוניות הענק | ליטל באני | דיבוב; פרק: "Breaking the Ice" |
| 2018–2019 | המתמחה | ג'ולין בות' | תפקיד קבוע (עונות 1–2); 8 פרקים |
| 2019 | פסקול | ג'ואנה קאסים | תפקיד ראשי; 10 פרקים |
| 2019–2020 | Flirty Dancing | מנחה | תוכנית מציאות; מנחה (6 פרקים) גם מפיקה |
| 2020 | רובוט צ'יקן | דמויות שונות | דיבוב; פרק: "Buster Olive in: The Monkey Got Closer Overnight" |
| 2021–הווה | הטירון | ביילי ניון | תפקיד אורח (עונה 3) תפקיד ראשי (עונה 4–הווה) |
| 2022 | בואו לרקוד איתי | שופטת | תוכנית מציאות |
| 2022 | Let's Get Physical | סאדי סמית' | סרט טלוויזיה של Lifetime |
הערות שוליים

↑  5 Things to Know About Jenna Dewan’s New Boyfriend Steve Kazee, Us Weekly, ‏30 באוקטובר 2018 (באנגלית)
↑  Janet Kinosian, How slaughterhouses turned actress Jenna Dewan Tatum into a vegan, Los Angeles Times, October 27 2016
↑  Back for the Year of the Snake, It’s Jenna Dewan-Tatum’s Skin-Exposing Ad, PETA, February 6, 2013
↑  Jenna Dewan Tatum - Be Cruelty Free, The Humane Society of the United States
, March 10, 2014
| --- | --- |
בקרת זהויות :  PLWABN: 9811568875405606  BIBSYS: 10015872  BNE: XX4837431  BnF: cb155679097 (data)  GND: 1019000732  ISNI: 0000 0000 7141 0235  LCCN: n2008000364  MusicBrainz: b14e6591-7dff-49a3-99e7-57135d0ec4d4  NKC: osd2013765559  NTA: 300269323  SUDOC: 158936183  VIAF: 52007087   WorldCat (עם VIAF): 52007087 
דוואן, 2019
ברידג'ט נוול

| --- | --- |
אין תמונה חופשית
 לידה:  13 בפברואר 1985 (בת 39) ניו דלהי, הודו 
 מדינה:  קנדה, אוסטרליה 
 תקופת הפעילות:  מ-1998 
 http://www.bridgetneval.com
 פרופיל ב-IMDb
 
ברידג'ט נוול (באנגלית: Bridget Neval; נולדה ב-13 בפברואר 1985) היא שחקנית עבר אוסטרלית-קנדית. מוכרת בעיקר בשל משחקה בסדרה "אבודים במעבדה" ובגילום דמותה של לנה קרופורד באופרת הסבון "שכנים שכנים"
היסטוריה

נוול נולדה בהודו לאב קנדי ולאם אוסטרלית. בעת שהייתה בת מספר חודשים עברה המשפחה לקנדה ובגיל 13 עברה נוול לאוסטרליה. לנוול יש מבטא ייחודי של תערובת אוסטרלית וקנדית.
במרס 2011 נוול נישאה לעמוס פיליפס בביירון ביי שבאוסטרליה ושינתה את שמה באופן חוקי לברידג'ט פיליפס. בבלוג האישי שלה, ובמקומות נוספים, סיפרה נוול על עברה הכולל דיכאון והפרעות אכילה. היא מציינת גורמים אלו כסיבה העיקרית לעזיבתה את תעשיית המשחק.
קריירת משחק

גווינביר ג'ונס (2002) – התפקיד הראשון המרכזי של נוול היה אויבתה של הגיבורה גווינביר ג'ונס וחבריה. לתוכנית היו שתי עונות וסך כולל של 26 פרקים.
אבודים במעבדה (2003–2005) – נוול שיחקה את אליזבת הוק (תפקיד ראשי).
שכנים (סדרת טלוויזיה) – שיחקה את לנה קרופורד, הדמות הלסבית הראשונה בסדרה, בשנים 2004–2005.
לרדוף אחר פגסוס – מחזה שנערך כחלק מפסטיבל פרינג', ב-3 באוקטובר 2006. נוול גילמה את אמיליה בת השש עשרה.
Damned by Dawn ‏(2006) – סרט אימה אוסטרלי בו גילמה נוול את רוח הרפאים באנשי.
Crawlspace ‏(2012) – סרט אימה אוסטרלי בו גילמה נוול שוב את רוח הרפאים באנשי.
כלא קלינק

| --- | --- |

 מידע כללי
 סוג:  בית סוהר, מוזיאון 
 כתובת:  1 Clink Street, London SE1 9DG 
 מיקום:  סאת'ק 
 מדינה:  הממלכה המאוחדת 
 
 קואורדינטות:  51°30′25″N 0°05′31″W﻿ / ﻿51.507077777778°N 0.091930555555556°W﻿ / 51.507077777778; -0.091930555555556
 www.clink.co.uk
  (למפת לונדון מוגדלת) קנט סארי ברקשייר בקינגהאם הרטפורדשייר אסקסכלא קלינק(למפת לונדון רגילה) קנט סארי בר. בקי. הרטפורדשייר אסקסכלא קלינק
 
הכניסה למוזיאון הכלא קלינק, עם לוח כחול המנציח את הכלא המקורי
הקלינק (באנגלית: The Clink) היה בית סוהר בסאת'ק שבאנגליה, שפעל מהמאה ה-12 עד 1780. הכלא שימש את הבישוף של וינצ'סטר, שהאזור סביב הכלא היה בבעלותו, ולא כפוף למונרך השולט, והאסירים היו בעיקר בעלי חוב או כופרים.
הכלא היה ממוקם סמוך לארמון וינצ'סטר (אנ') שבו התגורר הבישוף, וככל הנראה הוא הכלא העתיק ביותר באנגליה הן לגברים והן לנשים.
מקור השם

לא ברור אם הכלא קיבל את שמו מהאזור בו שכן או ששם הכלא הפך לשם האזור.
ייתכן שהשם "קלינק" הוא אונומטופיה לצלילים שנוצרו מבריחי המתכת של דלתות הכלא, או לשקשוק השרשראות שבהן נכבלו האסירים.
ברבות השנים הפך השם "קלינק" כמונח כללי בסלנג לכלא או תא כלא.
היסטוריה

בבעלות הבישוף של וינצ'סטר היה בית כלא כבר מאז שנת 860, אם כי באותה תקופה הכלא היה תא אחד בקולג' לכמרים.
הבישוף של וינצ'סטר, שהשטח שבסמכותו היה במחוז המפשייר בדרום אנגליה, בנה את בית התפילה ובית האחוזה של ארמון וינצ'סטר בסאת'ק בשנים 1144–1149. הארמון נועד לשמש לו מעון סמוך ללונדון, שבה היו לו תפקידים בכירים בממשלת המלך, בדרך כלל כלורד צ'נסלור, והכלא עצמו שכן בכמה מבנים בשטח האחוזה שבהם הוחזקו החוטאים המקומיים בהמתנה למשפט.
הסוהרים בכלא השתכרו מעט מאוד, ואסירים בעלי ממון ניצלו זאת ושילמו להם כדי לשפר את תנאיהם. הסוהרים השכירו חדרים, מיטות, מצעים, נרות וחומרי הסקה למי שיכלו להרשות זאת, מכרו מזון ושתייה במחירים מופקעים, ואפילו קיבלו תשלומים עבור התקנת סורגים קלים יותר או הסרתם לחלוטין. תמורת תשלום, יכלו האסירים לצאת אל מחוץ לכלא לקבץ נדבות או לעבוד. הנשים החזיקו בתוך מתחם הכלא בית בושת, והתשלומים ממנו עברו לסוהרים. אסירים עניים יותר נאלצו להתחנן לנדבות דרך החלונות המסורגים שהשקיפו על מפלס הרחוב ולמכור כל דבר שהיה ברשותם, כולל בגדיהם, כדי לשלם עבור האוכל.
ב-1450 פשטו מתפרעים על בית וינצ'סטר, ורצחו את אנשי הדת מכיוון שראו בהם גובי מיסים. הפורעים שחררו אסירים מכלא הקלינק ושרפו אותו. לאחר שהמחאה דוכאה בית וינצ'סטר נבנה מחדש והורחב, ונבנה בו כלא חדש.
במקור, רוב האסירים היו מקומיים אך במאה ה-16 מרבית האסירים היו כופרים או מי שנחשדו בכפירה, והחזיקו בדעות מנוגדות לבישופים, ובתקופות מאוחרות יותר נכלאו בו בעיקר בעלי חוב לבישוף.
בשנת 1649 נמכר בית וינצ'סטר ליזם נדל"ן וחולק לחנויות, דירות ובתי מלאכה. אף על פי שהכלא המשיך לפעול במקביל, בשנת 1732 היו בו רק שני אסירים, ובשנת 1745 החלו להשתמש בכלא זמני במקום הקלינק מכיוון שהוא החל להתפורר. ב-1776 עדיין ידוע על בעלי חוב שהיו כלואים בקלינק, אך בשנת 1780 הוא נשרף במהומות גורדון, ומעולם לא נבנה מחדש.
כיום ממוקם ברחוב קלינק סמוך לאתר המקורי של הכלא, מוזיאון כלא קלינק, המציג למבקרים את תנאי הכלא המקוריים.
הערות שוליים

↑  Clink Prison Museum
↑  Mills, Anthony D. (2001). Oxford Dictionary of London Placenames. OUP. p. 50. ISBN 0-19-280106-6.
↑  Free dictionary
↑  Martha Carlin 'Medieval Southwark' London 1999.
↑  Matthew Lewis (15 באוקטובר 2015). Medieval Britain in 100 Facts. Amberley Publishing Limited. pp. 38–. ISBN 978-1-4456-4735-7. {{cite book}}:  (עזרה)
↑  Burford, E. J. In the Clink: Story of England's Oldest Prison, New English Library, 1978
↑  "VIPA Clink Prison Museum". vipauk.org. נבדק ב-2016-01-19.
↑  Mitchel P. Roth, Prisons and Prison Systems: A Global Encyclopedia, Greenwood Press, Westport CT 2006 ISBN 0-313-32856-0 (p. 64)
↑  Walford in Old and New London, vol. 6.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כלא קלינק".
שלט כחול באתר
טקס פרסי האופנה הישראלי

טקס פרסי האופנה בישראלי הוא טקס שנערך בישראל ביוזמת חברת "מימד מוטי רייפ" ובהפקתה ומ-1999 שודר על ידי הזכיינית טלעד. בטקס הוענקו פרסים לאנשים שתרמו לתעשיית האופנה והטקסטיל בישראל. בין הפרסים שהוענקו בו הם מבצע השנה ודוגמנית השנה. הטקס הונחה בין היתר על ידי יעל בר זוהר ושודר בערוץ 2.
בשנת 2016 וב-2017 נערך טקס פרסי האופנה בישראל על ידי מגזין "את".
טקס פרסי האופנה 1996

דוגמן השנה: יובל סגל
טקס פרסי האופנה 1999

מנחת הטקס: נועה תשבי
מעצב השנה: לילך קריסטל ושרון לוי
טקס פרסי האופנה 2000

דוגמן השנה: דודי בלסר
המתלבשת הכי טובה: אורלי ויינרמן
טקס פרסי האופנה 2001

מנחת הטקס: יעל בר זוהר
דוגמנית השנה: בר רפאלי
המעצבת המבטיחה: נעמה חסין ל"טובהל'ס"
שגרירת האופנה: שירז טל
יצרן האופנה: קסטרו
בגדי ים: גדעון אוברזון
אופנת גברים: "קסטרו מן" עיצוב יוסי קצב
דוגמן השנה: דודי בלסר
פרס מפעל חיים: יהודית גוטפריד
צלם אופנה: רון קדמי
מעצבת האופנה: חיה ניר ל"כתומנטה"
טקס פרסי האופנה 2002

דוגמנית השנה: ליהי אלון
המעצב המבטיח: יוסף
הסטייליסט של השנה: רהובן כהן
מעצב בגדי הים: גדעון אוברזון
אופנת הנשים: קסטרו
אופנת גברים: קסטרו מן
אופנת הילדים: פוקס קידס
מאפרת: נטאשה דנונה
דוגמן השנה: דודי בלסר
צלם השנה: יניב אדרי
מעצבת האופנה של שנה: חיה ניר ל"כתומנה"
מפעל חיים: קארן דונסקי
טקס פרסי האופנה 2006

מעצב השנה: שי טובול
דוגמן השנה: אנחל בונני
דוגמנית השנה: בר רפאלי
רשת אופנת הנשים: קסטרו
רשת אופנת הגברים: קסטרו - מן
המתלבשת הכי טובה: מלאני פרס
המתלבש הכי טוב: איציק זוהר
סטייליסט השנה: ראובן כהן
צלם האופנה: יניב אדרי
מעצב השיער: יניב זאדה
מאפר השנה: נמרוד פלד ונטאשה דנונה
רשת בגדי הים: גדעון אוברזון
קולקציית בגדי הילדים של השנה: ילדותי
כוכב האופנה של השנה: עפר שכטר
כוכבת האופנה של השנה: בר רפאלי
פרס על מפעל חיים: לאה גוטליב
טקס פרסי האופנה 2013

פרס מפעל חיים ע"ש לאה גוטליב: דורין פרנקפורט
הפריצה הבינלאומית של השנה: אלון ליבנה
עיצוב בגדי נשים: האחיות עינב זיני ונופר מכלוף
עיצוב בגדי גברים: יוסי קצב
עיצוב אביזרים: דניאלה להבי
סטייליסט השנה: ראובן כהן
צלם השנה: דודי חסון
דוגמנית השנה: נועם פרוסט
מעצב שיער / איפור: מיקי בוגנים
טקס פרסי האופנה 2014

רשת האופנה: קסטרו
מעצב אופנת הנשים: דורית בר אור
מעצב אופנת הגברים: יוסי קצב
דוגמנית השנה: נועם פרוסט
דוגמן השנה: עומר דרור
צלם השנה: יניב אדרי
סטייליסט השנה: סיימון אלמלם
מעצב שמלות הערב והכלה: ליהי הוד
המעצב המבטיח: שרון טל
עיצוב בגדי הילדים: נו נו נו
עיצוב בגדי הים: גוטקס
מעצב התיקים: דניאלה להבי
מעצב התכשיטים: אלינור אבני ותמר אידלמן
מעצב הנעליים: דניאלה להבי
מאפר: מיקי בוגנים
מעצב השיער: מיקי בוגנים
טקס פרסי האופנה 2016

דוגמנית השנה: שלומית מלכה
דוגמן השנה: ברק שמיר
מעצבת אופנת הנשים: דורית בר אור
מעצב אופנת הגברים: אלירן נרגסי
המעצב המבטיח: עידן לרוס
רשת האופנה: קסטרו (בחירת הקהל)
האינסטגרם האופנתי: נסטיה ליסנסקי (בחירת הקהל)
מעצב התיקים והנעליים: אורי להבי
מעצבת התכשיטים: שירלי איציק
מעצבת בגדי כלה וערב: ליהי הוד
סטייליסטית השנה: מזל חסון
סטייל אייקון: גל גדות (בחירת הקהל)
צלם השנה: דודי חסון
טקס פרסי האופנה 2017 > הזוכים בבחירת הקהל

דוגמנית השנה: נטע אלחמיסטר
דוגמן השנה: ברק שמיר
בלוגריות השנה: אלין כהן ודנה זרמון
סטייל אייקון: סטטיק ובן-אל
רשת האופנה: קסטרו
טקס פרסי האופנה 2017 > זוכי פורום האופנה הישראלי

מעצבת אופנת הנשים: דורין פרנקפורט
מעצב אופנת הגברים: אלירן נרגסי
מעצב התיקים והנעליים: אורי להבי
מעצבת תכשיטים: קרן וולף
מעצב בגדי כלה וערב: ויוי בלאיש
המעצבות המבטיחות: נוי זוז, נועה גור ודפנה פילוסוף
הצלחה בינלאומית: דורית בר אור
סטייליסטית השנה: שי לי נסים
צלם השנה: דודי חסון
מאפרת: נגה תמיר
מעצב השיער: מיקי בוגנים
טקס פרסי האופנה 2018

מעצב אופנת נשים: אלון ליבנה
טאלנטית האופנה: רותם סלע
דוגמנית השנה: סופיה מצ'טנר
דוגמן השנה: ברק שמיר
מעצב שמלות כלה וערב: ויוי בלאיש
רשת אופנה: קסטרו
מעצבים מבטיחים: Holyland Cavilians
מעצב בגדי גברים: מעוז דהאן
מעצב שיער: מיקי בוגנים
מעצבת תכשיטים: קרן וולף
אינסטה-בלוגרית: ירדן הראל
צלם האופנה: רון קדמי
מעצבת תיקים ונעליים: הילה טולדנו
סטייליסטית השנה: סיון חימי
מאפר השנה: מיקי בוגנים
סטייל אייקון: נטע ברזילי
הערות שוליים

↑  רשימת הזוכים בטקס פרסי האופנה 2017 באתר מגזין "את"
↑  נטשה חיימוביץ', לגעת ביופי, באתר ynet, 19 ביוני 2001
↑  ניר קיפניס, ‏לגעת בזוהר, באתר גלובס, 19 ביוני 2001
מתן צור

| --- | --- |

במופע של אנדרדוס "גברים שהשתיקה יפה להם" בקריית ארבע
 לידה:  22 בנובמבר 1988 (בן 36) י"ד בכסלו תשמ"ט רחובות 
 מדינה:  ישראל
 עיסוק:  קומיקאי, שחקן
 מקום לימודים:  ישיבה תיכונית - תורה ומדע ליד מכון לב  ישיבת ההסדר קריית שמונה 
 פרופיל ב-IMDb
 
מתן צור (נולד בי"ד בכסלו תשמ"ט, 22 בנובמבר 1988) הוא קומיקאי, שחקן, תסריטאי ישראלי דתי לאומי וחבר בהרכב הקומי אנדרדוס.
ביוגרפיה

נולד ברחובות לחנה ולשמואל צור, למד בתיכון בישיבה תיכונית - תורה ומדע ליד מכון לב (שם קיבל תעודת בגרות טכנולוגית, והשתתף בשלב הארצי של אולימפיאדת הפיזיקה הבינלאומית).
לאחר סיום לימודי התיכון למד בישיבת ההסדר קריית שמונה, התגייס במסגרתה לשירות בצה"ל כלוחם בחיל התותחנים והשלים תואר ראשון בחינוך במכללת ליפשיץ.
קריירה

בישיבת ההסדר קריית שמונה הכיר את חבריו נדב נוה ויאיר יעקבי. ב-2007 פנה נוה לצור והעלה לו את הרעיון לייסד הרכב קומי דתי, אך הרעיון נדחה. בשנת 2011 פנה שוב נוה אל צור ואל יעקבי, והרעיון יצא לפועל. יעקבי המליץ להוסיף חבר נוסף בשם אשר בן-אבו, שהכיר בעבר. במסגרת הפעילות המשותפת העלה ההרכב אנדרדוס סרטוני רשת רבים, קליפים, פרסומות, שלושה מופעי מערכונים ושלושה מחזות זמר לילדים, וזכה לפרסום רב.
במאי 2012 הקים צור יחד עם אור רייכרט את דף הפייסבוק "פרסומי חרטא" - "חברת פרסום פיקטיבית המתמקדת במגזר הדתי לאומי", בפברואר 2013 הודיעו על סגירת "פרסומי חרטא".
צור עבד כתסריטאי וקופירייטר בעבר עבור מועמדים פוליטיים שונים, לקוחות פרטיים, כתיבה סרטונים למשרדי ממשלה, וגם בדרמות הקומיות 'מעמול', 'אסי וטוביה' ו'הרפתקאות אסי וטוביה בעיר דוד' בערוץ מאיר לילדים.
ב-2011 התחיל לכתוב כעיתונאי מגזין מקום בעולם של עולם קטן, בשנת 2013 כתב טור קבוע באתר nrg.
בשנת 2013–2016 כתב טור סאטירי וכתבות במגזין מוצש ו"דיוקן" של מקור ראשון.
בסוף שנת 2012 התחיל להגיש ברדיו גלי ישראל תוכנית רדיו שבועית בשם "משחק הכיסאות" עם נעם יעקובסון.
מ-2017 היה כותב והגיש בפינת המועדון בתוכנית היום שהיה עם גיא זהר עד למיזוג רשת וערוץ עשר בינואר 2019.
בשנים 2017–2018 השתתף בתוכנית הסאטירה "עד כאן!" בתאגיד השידור הישראלי "כאן 11" ביחד עם קומיקאים צעירים וכוכבי רשת.
שיחק בעונת 2018 בסדרת הרשת לילדים "רצים למשנה" לצד נעם יעקבסון ועוד.
בשנת 2015 שיחק במחזמר "יוסל'ה קמצן קדוש" שכתב שי להב וביים אורי אומנותי לצד עודד מנשה ועוד.
ב-2019 היה פרזנטור בסרטונים של איחוד מפלגות הימין.
מחזאי שותף ושחקן בחמישה מחזות זמר של אנדרדוס - "חלומות במגירה", "הדייג ודג הזהב", "מערת האוצר", "הרפתקה בחלל" ו"הרפתקאות האביר פומפידור", כתיבה ומשחק בשלושה מופעי המערכונים של אנדרדוס - אנדרדוס 1, אנדרדוס 2, והמופע שהושק ב-2019 - "גברים שהשתיקה יפה להם".
ב-2018 הוציא הגדה של פסח בשם "הגדה בהפרעה" המשלבת את טקסט ההגדה עם, קטעים הומוריסטיים ומלווה באיורים של אלחנן בן אורי בהוצאת 'ידיעות ספרים'.
מיולי 2019 ועד דצמבר 2019 הוא הקליט ושידר פודקאסט קומי-פוליטי-אקטואלי-מגזרי-שבועי "יורים בנגמ"ש" יחד עם יאיר יעקבי.
בפברואר 2020 הקים יחד עם יהונתן טוכפלד ואור אסולין את אתר התוכן "מוקצה" המיועד לצעירים במגזר הדתי-לאומי.
ממאי 2021 הוא ויאיר יעקבי משדרים הסכת בכאן הסכתים בשם "צור ויעקבי" שמהווה המשך ל"יורים בנגמ"ש".
תסריטאי הסדרה לנוער "אספמיא" שעלתה לאוויר בקיץ 2022. סדרה מפרויקט רצים לגמרא (שבא כפרויקט נוסף בעקבות "רצים למשנה" לילדים) בשיתוף "עמותת סולמות".
לצור יש ערוץ יוטיוב, עם למעלה מ-200 אלף צפיות.
חיים אישיים

מתן נשוי לאביטל ואב לחמישה. מתגורר בלוד. במלחמת חרבות ברזל התגייס לשירות קרבי ברצועת עזה.
הערות שוליים

↑  פרסומי חרטא - אודות, באתר פייסבוק
↑  סגירה, בדף של "פרסומי חרטא" בפייסבוק, 19 בפברואר 2013
↑  אפי אברהם, ‏אנדרדוס ולאטמה ישתפו פעולה ברדיו גלי ישראל, באתר "סרוגים", 26 בנובמבר 2012
↑  שירה כהן, בין "אנדרדוס" ל"יוסל'ה קמצן קדוש": מתן צור על הבמה, באתר הידברות, ‏13 בדצמבר 2015
↑  אטילה שומפלבי ואלכסנדרה לוקש, כשאלוהים דרך על לגו: ההגדה הכי מופרעת בכיתה, באתר ynet, 15 במרץ 2018
↑  תוכנית יורים בנגמ"ש
↑  אתר "מוקצה"
↑  תוכנית צור ויעקבי
| --- | --- |
בקרת זהויות :  NLI: 987007303146605171  ISNI: 0000 0004 0196 1794  LCCN: no2019050060  MusicBrainz: 75e66fd8-4cc7-429f-9147-01287e8d279f  VIAF: 297081333   WorldCat (עם VIAF): 297081333
המפרי אפלבי

| --- | --- |

 תוכנית טלוויזיה:  כן, אדוני השר, כן, אדוני ראש הממשלה
 הופעה ראשונה:  ממשלה פתוחה (כן, אדוני השר, 1980)
 הופעה אחרונה:  הרשת הסבוכה (כן, אדוני ראש הממשלה, 1988)
 גילום הדמות:  נייג'ל הותורן
 מידע
 מין:  זכר
 מקצוע:  מזכיר קבוע, מזכיר הקבינט
 אזרחות:  הממלכה המאוחדת הממלכה המאוחדת
 דמויות קשורות
 משפחה:  גברת אפלבי (רעייה)
 חברים:  סר ארנולד רובינסון (מזכיר הממשלה) סר פרדריק סטיוארט (מנכ"ל משרד החוץ) סר דזמונד גלייזברוק
 
סר המפרי אפלבי (באנגלית: Sir Humphrey Appleby) הוא אחת משלוש הדמויות המרכזיות בקומדיה הבריטית משנות ה-80 "כן, אדוני השר" ובסדרת ההמשך "כן, אדוני ראש הממשלה". את המפרי אפלבי גילם השחקן נייג'ל הות'ורן אשר זכה בארבעה פרסים מטעם האקדמיה הבריטית לאמנויות הקולנוע והטלוויזיה על גילום דמותו של המפרי.
סר המפרי מחזיק במספר תוארי אצולה ובהם: אביר מפקד במסדר האימפריה הבריטית, אביר מפואר במסדר האמבט, חבר המסדר המלכותי הוויקטוריאני ובעל תואר שני בלימודים קלאסיים מאוניברסיטת אוקספורד. בסדרה "כן, אדוני השר" המפרי הוא מנכ"ל המשרד לעניינים מנהליים, ובפרק האחרון הוא מתמנה לתפקיד מזכיר הממשלה, תפקיד אותו הוא מבצע במהלך סדרת ההמשך.
הדמות

סר המפרי הוא אמן בהצגת דברים באופן דו-משמעי ואשף בשימוש במניפולציות שונות. הוא מחויב למטרה אחת ויחידה: שמירת הסטטוס קוו בממלכה המאוחדת בכלל, ובשירות הציבורי בפרט. דבר לא עוצר אותו בדרך להשגת המטרה והוא אינו בוחל באמצעים. לכל אורך הסדרה משתמש סר המפרי באנגלית גבוהה ובז'רגון טכני על מנת לבלבל את יריביו; הוא עוסק במינוי מקורביו ובעלי בריתו לתפקידים ולוועדות א-פוליטיות לכאורה; הוא מטרפד באופן שיטתי את כל הרפורמות והצעות החוק של השר הממונה, באמצעות הקמת ועדות בין-משרדיות שמטרתן המוצהרת היא לבחון את כל ההשלכות ולהגיש מסקנות, אך בפועל נועדו לקבור את היוזמות בנבכי הבירוקרטיה של השירות הציבורי.
בסדרה "כן אדוני השר", סר המפרי הוא מנכ"ל המשרד לעניינים מנהליים ומכהן תחת השר ג'ים האקר. זמן קצר לפני מינויו של האקר לראש ממשלה בסדרת ההמשך, מקודם גם סר המפרי לתפקיד מזכיר הממשלה (ומתפקד למעשה גם כנציב שירות המדינה).
הדמות > השכלה וקריירה

לפני שקיבל מלגה לאוניברסיטת אוקספורד, שם למד סר המפרי בפקולטה למדעי הרוח, הוא היה תלמיד בבית הספר היוקרתי לבנים וינצ'סטר. סר המפרי הצטרף לשירות הציבורי לאחר שירות חובה בחיל החינוך של צבא הוד-מלכותה. בין השנים 1950 ל-1956 הוא היה פקיד מכרזים אזורי. לאחר מכן עבר למשרד המלחמה (שם היה אחראי למחדל ביטחוני חמור שנחשף בפרק "השלד בארון") והועבר משם לתפקיד עוזר מנהל במשרד לענייני סקוטלנד. בשנת 1964 נכנס לתפקידו החדש במשרד לעניינים מנהליים, עד לקידומו לתפקיד מזכיר הממשלה.
סר המפרי מייצג במידה רבה את הסנוב והג'נטלמן הבריטי האולטימטיבי. הוא אליטיסט יהיר ונפוח, ומתייחס לשר הממונה עליו (והפחות משכיל ממנו) בבוז מסוים. בנוסף לכך הוא פטפטן בלתי נלאה, השולט היטב ברזי השפה כמו גם בכללי הדקדוק הלטיני והיווני. פעמים רבות הוא עושה שימוש ביכולותיו הוורבליות המושלמות במטרה להביך ולבלבל את השר הממונה, ולערפל את הנושאים וההחלטות בהם דנים. השימוש שהמפרי עושה בשפה ככלי שנועד לבלבל ולהטעות טבוע בו כה עמוק, עד שלעיתים הוא עושה זאת גם כאשר הוא מבקש להבהיר את כוונתו האמיתית. הוא מאמין באמת ובתמים כי השירות הציבורי יודע הכי טוב כיצד יש לנהל את המדינה ומהם הצרכים של הבריטי הממוצע. למרבה האירוניה, המפרי אינו "האדם הממוצע" ואף אינו קרוב אליו. אמונתו ביכולתו להחליט מה טוב עבור האדם הממוצע, נובעת מההשכלה שקיבל באוניברסיטה יוקרתית באוקספורד ומהיותו עובד מדינה בכיר. הוא אף חוזר ואומר תכופות כי "מה שטוב לבריטניה - טוב לשירות הציבורי" ולהפך. רוב החיכוכים עם ג'ים האקר (שסבור כי מה שטוב לקריירה הפוליטית שלו - טוב לבריטניה) הם השלכה ישירה של השקפה זו.
המפרי עדיין מאמין כי נשים הן המין הנחות, ולרוב מתייחס אליהן באדיבות מוגזמת ובהתנשאות. הוא פונה תמיד ליועצת הפוליטית של הקר בתואר "גבירתי היקרה" מתוך זלזול מופגן, וסבור כי יש לקדם נשים בשירות הציבורי, רק באופן עקרוני. בפרקים רבים הוא מוצג כשוחר תרבות גבוהה וכמי שסועד במסעדות יוקרה (לרוב, עם קודמו בתפקיד מזכיר הממשלה, סר ארנולד). כחבר בחבר הנאמנים של בית האופרה המלכותי הוא נוכח בערבי גאלה רבים ודואג לתקציבים מנופחים על חשבון תרבות עממית יותר.
יחסים

בסדרה כן אדוני השר רוחש המפרי (למראית עין בלבד) יחסי כבוד וידידות לשר ג'ים האקר, ועם זאת מדובר במערכת יחסים קונפליקטואלית של שני יריבים פוליטיים. כאשר אינו מצליח להעסיק את השר בזוטות והלה הוגה מדיניות חדשה או רפורמה במשרד, המפרי אינו בוחל בהונאה ובסחטנות.
יחסיו עם ברנרד וולי, המזכיר הפרטי של האקר (אך כפוף להמפרי), חבריים מעט יותר. וולי נאלץ להקשיב לא אחת להרצאותיו של המפרי אודות ההתנהלות המקובלת בשירות המדינה. כאשר נאמנותו של וולי לשר אינה נוחה להמפרי, הוא נוטה להשמיע איומים עקיפים על המשך עבודתו או קידומו בשירות המדינה. חבריו הקרובים בסדרה הם סר ארנולד רובינסון (מזכיר הממשלה הקודם), סר פרדריק סטיוארט (מנכ"ל משרד החוץ) והבנקאי הבכיר, סר דזמונד גלייזברוק. על אף היותו נשוי, לאשתו אין תפקיד של ממש בסדרה והיא נראתה בשני פרקים בלבד למספר שניות.